10. VIÐAUKI

ÚTGEFANDALÝSING FYRIR VERÐBRÉF SEM EKKI ERU HLUTABRÉFATENGD
OG GEFIN ERU ÚT AF ÞRIÐJU LÖNDUM OG SVÆÐIS- OG STAÐARYFIRVÖLDUM ÞEIRRA

FRAMSELD REGLUGERÐ FRAMKVÆMDASTJÓRNARINNAR (ESB) 2019/980

Ef ósamræmi er á milli íslensks og ensks texta framseldrar reglugerðar framkvæmdastjórnarinnar (ESB) 2019/980 skal skýra íslenska textann með hliðsjón af enska textanum. Ef ósamræmi er á milli textans í þessu skjali og texta framseldrar reglugerðar framkvæmdastjórnarinnar (ESB) 2019/980 er það texti reglu­gerðarinnar sem gildir.

|  |  |  |
| --- | --- | --- |
| Kafli nr.Bls. nr. | 1. ÞÁTTUR | AÐILAR SEM BERA ÁBYRGÐ, UPPLÝSINGAR FRÁ ÞRIÐJU AÐILUM, SKÝRSLUR SÉRFRÆÐINGA OG STAÐFESTING LÖGBÆRS YFIRVALDS |
|  | Liður 1.1. | Tilgreina skal alla þá sem bera ábyrgð á þeim upplýsingum, eða einhverjum hlutum þeirra, sem veittar eru í útgefandalýsingunni og skal, í síðara tilfellinu, tilgreina slíka hluta upplýsinganna. Sé um að ræða ein­staklinga, þ.m.t. í stjórn, framkvæmdastjórn eða eftirlitsstjórn útgefanda, skulu þeir tilgreindir með nafni og stöðuheiti. Sé um að ræða lögaðila skal tilgreina nafn þeirra og skráða skrifstofu. |
|  | Liður 1.2. | Yfirlýsing þeirra sem bera ábyrgð á útgefandalýsingu þess efnis að samkvæmt þeirra bestu vitund séu upplýsingarnar í útgefandalýsingunni í samræmi við staðreyndir og að engum upplýsingum sé sleppt úr henni sem gætu haft áhrif á áreiðanleika hennar.Eftir atvikum, yfirlýsing þeirra sem bera ábyrgð á tilteknum hlutum útgefandalýsingarinnar þess efnis að samkvæmt þeirra bestu vitund séu upplýsingarnar í þeim hlutum útgefandalýsingarinnar sem þeir bera ábyrgð á, í samræmi við staðreyndir og að engum upplýsingum sé sleppt úr þeim hlutum sem gætu haft áhrif á áreiðanleika hennar. |
|  | Liður 1.3. | Hafi verðbréfalýsing að geyma yfirlýsingu eða greinargerð frá sérfræðingi skal veita eftirfarandi upplýs­ingar um þann aðila:a) nafn slíks einstaklings,b) heimilisfang starfsstöðvar,c) menntun og hæfi,d) verulegir hagsmunir sem hann á að gæta í útgefanda, ef einhverjir eru.Hafi yfirlýsingin eða greinargerðin verið gerð að beiðni útgefandans skal taka fram að sú yfirlýsing eða greinargerð fylgi með í útgefandalýsingunni með samþykki þess aðila sem heimilaði efni þess hluta út­gefandalýsingarinnar vegna lýsingarinnar.Að því marki sem útgefanda er kunnugt um skal greina frá hvers kyns hagsmunaárekstrum sem tengjast slíkum sérfræðingi og kunna að hafa áhrif á óhæði hans við gerð skýrslunnar. |
|  | Liður 1.4. | Yfirlýsing þess efnis að:a) [útgefandalýsingin/lýsingin] hafi verið staðfest af [heiti lögbærs yfirvalds] sem lögbæru yfirvaldi sam­kvæmt reglugerð (ESB) 2017/1129,b) [heiti lögbærs yfirvalds] staðfesti aðeins viðkomandi [útgefandalýsingu/lýsingu] í þeim skilningi að hún uppfylli þær kröfur um að vera fullnægjandi, skiljanleg og samkvæm sem kveðið er á um í reglu­gerð (ESB) 2017/1129,c) ekki beri að líta á slíka staðfestingu sem stuðning við útgefandann sem viðkomandi [útgefanda­lýsing/lýsing] varðar. |
|  | 2. ÞÁTTUR | ÁHÆTTUÞÆTTIR |
|  | Liður 2.1. | Lýsing á verulegri áhættu sem er sértæk fyrir útgefandann, í takmörkuðum fjölda flokka, í kafla með fyrirsögnina „Áhættuþættir“.Í hverjum flokki skal fyrst telja upp alvarlegustu áhættuþættina að mati útgefanda, tilboðsgjafa eða þess sem sækir um töku til viðskipta á skipulegum markaði, að teknu tilliti til neikvæðra áhrifa á útgefandann og líkanna á að þeir raungerist.Áhættuþættirnir skulu staðfestir með efni útgefandalýsingarinnar. |
|  | 3. ÞÁTTUR | UPPLÝSINGAR UM ÚTGEFANDA |
|  | Liður 3.1. | Saga og þróun útgefandaLögheiti útgefanda og stutt lýsing á stöðu hans innan hins opinbera. |
|  | Liður 3.2. | Lögheimili eða landfræðileg staðsetning og rekstrarform útgefanda að lögum og heimilisfang til sam­skipta, símanúmer og vefsetur útgefanda, sé það fyrir hendi, með þeim fyrirvara að upplýsingarnar á vefsetrinu séu ekki hluti af lýsingunni nema þær séu felldar með tilvísun inn í lýsinguna. |
|  | Liður 3.3. | Hvers kyns nýlegir atburðir sem skipta verulegu máli við mat á gjaldþoli útgefanda. |
|  | Liður 3.4. | Lýsing á hagkerfi útgefanda, þ.m.t.:a) uppbygging hagkerfisins ásamt upplýsingum um helstu greinar atvinnulífsins,b) verg landsframleiðsla með sundurliðun eftir greinum atvinnulífs útgefanda á tveimur næstliðnum fjárhagsárum. |
|  | Liður 3.5. | Almenn lýsing á stjórnmálakerfi og stjórnarfari útgefanda, þ.m.t. ítarlegar upplýsingar um stjórn út­gefanda. |
|  | Liður 3.6. | Lánshæfiseinkunnir útgefanda sem gefnar eru að beiðni hans eða með samstarfi hans í matsferlinu. |
|  | 4. ÞÁTTUR | OPINBER FJÁRMÁL OG VIÐSKIPTI |
|  | Liður 4.1. | Upplýsingar um eftirfarandi fyrir tvö næstliðin fjárhagsár fyrir dagsetningu útgefandalýsingar:a) skatt- og fjárlagakerfi,b) vergar, skuldir hins opinbera, þ.m.t. samantekt skuldanna, dreifing eftirstöðva (e. *maturity structure*) útistandandi skulda (einkum skulda með styttri eftirstöðvatíma en eitt ár) og fyrri saga um endur­greiðslu skulda og þeir hlutar skuldanna sem eru í innlendum gjaldmiðli útgefanda og erlendum gjald­miðlum,c) tölur um utanríkisviðskipti og greiðslujöfnuð,d) gjaldeyrisforði , þ.m.t. mögulegar kvaðir sem fylgja honum í tengslum við framvirka samninga eða afleiður,e) fjárhagsstaða og tiltækt fjármagn, þ.m.t. lausar innstæður í innlendum gjaldmiðli,f) tölur um tekjur og útgjöld.Lýsing á fyrirkomulagi endurskoðunar eða óháðra kannana á reikningum útgefanda. |
|  | 5. ÞÁTTUR | MIKILVÆGAR BREYTINGAR |
|  | Liður 5.1. | Upplýsingar um mikilvægar breytingar á upplýsingum, sem veittar eru skv. 4. lið, sem hafa átt sér stað frá lokum síðasta reikningsárs eða yfirlýsing um að slíkar breytingar hafi ekki átt sér stað. |
|  | 6. ÞÁTTUR | DÓMSMÁL OG GERÐARDÓMSMÁL |
|  | Liður 6.1. | Upplýsingar um stjórnsýslu-, dóms- eða gerðardómsmál (þ.m.t. þau mál sem bíða meðferðar eða eru yfirvofandi og útgefanda er kunnugt um) á a.m.k. síðustu tólf mánuðum sem kunna að hafa eða hafa nýlega haft veruleg áhrif á fjárhagsstöðu útgefanda eða yfirlýsing um að ekki sé um slík mál að ræða. |
|  | Liður 6.2. | Upplýsingar um undanþágur sem útgefandi nýtur í dómsmálum. |
|  | 7. ÞÁTTUR | TILTÆK SKJÖL |
|  | Liður 7.1. | Yfirlýsing um að á gildistíma útgefandalýsingar sé heimilt, eftir atvikum, að skoða eftirfarandi skjöl:a) reikningsskil og áritanir endurskoðenda fyrir útgefanda sem taka til síðastliðinna tveggja reikningsára og fjárhagsáætlun yfirstandandi reikningsárs,b) allar skýrslur, bréf og önnur skjöl, mats- og greinargerðir sem eru samdar af sérfræðingum að beiðni útgefanda og að einhverju leyti eru felld inn í eða er vísað til í útgefandalýsingu.Tilgreina skal vefsetur þar sem hægt er að skoða skjölin. |